N á v r h  
VLÁDA SLOVENSKEJ REPUBLIKY

UZNESENIE VLÁDY SLOVENSKEJ REPUBLIKY
č. ...                                       
z .......... 2005

 k 

Návrhu na vysporiadanie pohľadávky Slovenskej republiky po lehote splatnosti voči Alžírskej ľudovej a demokratickej republike spoločnosťou Lentimex  International, s.r.o. Bratislava

Číslo materiálu:       .............. /2005
Predkladateľ:           podpredseda vlády a minister financií SR

V l á d a

A.	schvaľuje

A.1.	predložený Návrh na vysporiadanie pohľadávky Slovenskej republiky po lehote splatnosti voči Alžírskej ľudovej a demokratickej republike spoločnosťou Lentimex International, s.r.o. Bratislava

B.	súhlasí

B.1.  s realizáciou vysporiadania celej zvyšnej časti pohľadávky Slovenskej republiky voči Alžírskej ľudovej a demokratickej republike po lehote splatnosti spoločnosťou Lentimex International, s.r.o. Bratislava v celkovej výške zostatku na účte CS 84 k dátumu podpísania mandátnej zmluvy, t.j. vrátane pripísaných úrokov za rok 2004 za nasledovných podmienok:
-	celková výška pohľadávky: 	636 736,94 USD a príslušné  úroky k    31. 12. 2004, ktoré budú na účet pripísané, 
-	výška inkasa: 	58 % z celkovej výšky pohľadávky v USD alebo v SKK prepočítanej podľa kurzu USD/SKK v deň podpisu Mandátnej zmluvy,
-	spôsob a termín úhrady inkasa: 	úhrada celého inkasa na nostro účet Národnej banky Slovenska alebo na účet Ministerstva financií Slovenskej republiky do šiestich mesiacov od podpísania Mandátnej zmluvy 
-	záruka za splátku inkasa:		banková záruka na čiastku minimálne vo výške inkasa, t.j. 58 % z celkovej výšky pohľadávky

B.2.	s neuplatnením článku 5, ods. 5 „Zásad vlády pre postupy pri správe a vysporiadaní pohľadávok Slovenskej republiky v zahraničí“, schválených uznesením vlády Slovenskej republiky č. 519 zo dňa 6. júla 2000 pri realizácii vysporiadania zvyšnej časti pohľadávok Slovenskej republiky voči Alžírskej ľudovej a demokratickej republike vzhľadom na to, že Ministerstvo financií obdržalo iba jednu ponuku, ktorá však po vecnej stránke spĺňa všetky náležitosti uznesenia vlády Slovenskej republiky č. 519/2000 (Zásady)

C.	ukladá
podpredsedovi vlády a 
ministrovi financií

C.1.	uzatvoriť so spoločnosťou Lentimex International, s.r.o. Bratislava Mandátnu zmluvu na vysporiadanie pohľadávky Slovenskej republiky voči Alžírskej ľudovej a demokratickej republike za podmienok uvedených v bode B.1. návrhu uznesenia
C.2.  udeliť spoločnosti Lentimex International, s.r.o. Bratislava Mandát na vysporiadanie pohľadávky Slovenskej republiky voči Alžírskej ľudovej a demokratickej republike v rozsahu celého zvyšku pohľadávky na účte CS 84 k dátumu podpísania Mandátnej zmluvy

Vykoná:  podpredseda vlády a minister financií